สวัสดีค่ะ เวลากินน้ำมะพร้าวแล้วจะมีอาการมึนหัว แล้วก็คอแห้งอยากกินน้ำเปล่าตลอดเลยค่ะ อยากทราบว่าเป็นอาการปกติมั้ยคะอาการมึนหัวจะเหมือนเวลาทานพวกนมหรือน้ำที่หวานมากๆก็จะเป็นเหมือนกันค่ะ
สวัสดีค่ะ อาการมึนหัว คอแห้ง อยากน้ำเปล่าดังกล่าวมานั้น อาจจะเป็นอาการกระหายน้ำจากการขาดน้ำซึ่งเกิดได้ตามธรรมชาติ สาเหตุอื่นๆเช่น การมีภาวะน้ำตาลในเลือดต่ำหรือสูงผิดปกติ ความดันในเลือดต่ำถ้ามีอาการปวดมึนศีรษะคล้ายจะเป็นลมร่วมด้วย หรือเป็นจากกรดไหลย้อน จากกรดในกระเพาะอาหารขึ้นมาที่คอ อาจทำให้แสบคอ คอแห้ง ได้เช่นกันในเบื้องต้น ดื่มน้ำเปล่าสะอาดมากๆ หลีกเลี่ยงการทำงานหนักๆ หรือการเปลี่ยนท่าทางไวๆ อาจจะงดการดื่มน้ำหวานมากๆไปก่อน หากการดื่มน้ำหวานเป็นตัวกระตุ้นให้มีอาการ และสังเกตอาการค่ะ ถ้าอาการเป็นมากขึ้นเรื่อยๆ มีช่วงที่หมดสติ วูบไป ปัสสาวะบ่อย น้ำหนักตัวเปลี่ยนแปลงร่วมด้วย เหล่านี้บ่งบอกว่าอาจมีความดัน หรือระดับน้ำตาลในเลือดที่ผิดปกติ ให้รีบไปพบแพทย์